་ཀྱི་བདུད་
དང༌། དགའ་བྲོད་ཀྱི་བདུད་དང༌། སྙེམས་བྱེད་ཀྱི་བདུད་དོ། །བདུད་ཀྱི་ངོ་བོ་ནི། ཐོགས་བཅས་ཀྱི་
བདུད་ནི། མེ་ཆུ་དུག་མཚོན་གཅན་གཟན་གཡང་ས་ལ་སོགས་པ་དབང་པོ་ལྔའི་ཡུལ་དུ་སྣང་བའི་
དངོས་པོ་ཅན་འདི་རྣམས་ཡིན་ནོ། །ཐོགས་མེད་ཀྱི་བདུད་ནི། ཕྱི་ཡི་བདུད་ལྷ་འདྲེ་དང་མི་ཁ་གཤེ་
སྐུར་དང་ངོ་ཚ་བ་སྐྱུག་བྲོ་བའོ། །ནང་གི་བདུད་ཉོན་མོངས་པ་དང་། ན་ཚ་སྡུག་བསྔལ་ཆགས་སྡང་།
ཆོས་བརྒྱད་ཉམ་ང་བག་ཚ་ལ་སོགས་པ་ཡིད་ཡུལ་གྱི་མྱོང་ཚོར་ལ་སོགས་ཕྲ་རགས་དངོས་པོར་མེད་
ལ་སེམས་ལ་གཟན་པ་འདི་རྣམས་ཡིན་ནོ། །དགའ་བྲོད་ཀྱི་བདུད་ནི། གཅོད་ཀྱི་གདམས་ངག་
ཉམས་སུ་བླངས་པ་ལ་བརྟེན་ནས་ཕྱི་རུ་མི་ཚུགས། ནང་ན་ན་ཚ་དང་སྡུག་བསྔལ་ཞི་བ། ནུས་པ་
དང་བྱིན་རླབས་འབྱུང་བ། ནད་དང་མཛེ་སོས་པ་དང༌། ཁམས་འདུས་དང་སྙིང་རླུང་དྲག་པོ་དང༌།
ཟང་ཟིང་དང༌། བསམ་བློ་འབྱུང་བ་དང༌། སྙན་པ་དང་གྲགས་པ་འབྱུང་བ་དང༌། ཕྱི་ནང་གི་ཡོན་
94

གྲུབ་མཐའ་ཁྱད་འཕགས་སྒོ་འབྱེད།
ཏན་རྒྱ་ཆེན་པོ་འབྱུང་བ་ལ་དགའ་བ་དང་བྲོད་པ་སྐྱེས་པ་དང༌། ད་གཟོད་འབྱུང་བ་ལ་རེ་བ་དང་
བཅས་པ་དང༌། འདོད་པ་དང་བཅས་དགའ་བ་དང་བཅས། བྲོད་པ་དང་བཅས། ཕན་ཡོན་དང་
བཅས། འབྲས་བུ་དང་བཅས་པ་ལ་དམིགས་ནས་གཅོད་བྱེད་པའོ། །སྙེམས་བྱེད་ཀྱི་བདུད་ནི།
དུར་ཁྲོད་དང་ལུང་སྟོང་། འབྲོག་དགོན་པ་ལ་སོགས་པའི་གཉན་ཁྲོད་རྣམས་སུ་ཕྱིན་ཡང་བདག་ལ་
བར་ཆད་ཀྱིས་གནོད་པ་མི་འབྱུང་སྟེ། དེ་ཅིའི་ཕྱིར་ན་བདག་ལ་ལྷ་དང་བླ་མས་སྤྱན་གྱིས་གཟིགས།
དཀོན་མཆོག་གསུམ་གྱིས་ཐུགས་རྗེས་སྐྱོབ། དཔའ་བོ་མཁའ་འགྲོས་སྲུང་སྐྱོབ་བྱེད། སྟེར་ནུས་ན་
འདྲེ་ཡོང་མི་ནུས་འཁྱེར་མི་ནུས་བཟའ་མི་ནུས། ཁོ་རང་ལོག་ནས་འགྲོ་བས་དེ་ལྟར་བྱས་པས་ཆོག་
སྙམ་པའི་བསམ་པས་གཅོད་བྱེད་པའོ། །
བདུད་བཞིས་བར་དུ་གཅོད་ཚུལ་ནི། ཐོགས་བཅས་ཐོགས་མེད་གཉིས་ནི། རྒྱུའི་དུས་ཀྱི་
བདུད་ཡིན་པས་རྒྱུ་དུས་སུ་བར་དུ་གཅོད། སྙེམས་བྱེད་ནི་ལམ་གྱི་དུས་ཀྱི་བར་ཆད་ཡིན་པས། ཉམས
ལེན་གྱི་བར་དུ་གཅོད། དགའ་བྲོད་ནི་འབྲས་བུའི་དུས་ཀྱི་བདུད་ཡིན་པས། འབྲས་བུ་སྐྱེ་བ་ལ་
བར་དུ་གཅོད། བདུད་སྔ་མ་གཉིས་ནི་ལམ་གྱི་དུས་སུ་སྤོང་། ཕྱི་མ་གཉིས་ནི་འབྲས་བུ་ཐོབ་པས་
སྤོང་བའོ། །ཕྱི་མ་གཉིས་ནི་བདུད་དུ་བཏགས་པ་སྟེ་ལམ་གྱི་དུས་སུ་སྙེམས་ཐག་བཅད་ནས་ལུས་སྲོག་
ཐེད་ལ་འདོར་མ་ནུས། བདག་འཛིན་གྱིས་མ་ཐེངས་པར་ཡོན་ཏན་གྱི་བོགས་མི་ཐོན་པའི་ཕྱིར་རོ། །
གཅོད་ཀྱི་འབྲས་བུ་ལ། དགའ་བྲོད་སྐྱེས་ན་ཡོན་ཏན་འགགས་པས་དགའ་བྲོད་མེད་པར་ཉམས་སུ་
བླང༌། དེ་བས་སངས་རྒྱས་ལའང་རེ་བ་མེད་པ་ཞིག་དགོས་སོ། །དེས་དགའ་བྲོད་དང་སྙེམས་བྱེད་
ནས་དངོས་པོར་ཞེན་གྱིས་དོགས་ནས་སྤང་བར་བྱའོ། །བདུད་བཞི་ངོས་བཟུང་བ་ནི་ཐོགས་བཅས་
ཀྱི་བདུད་དང་ཐོགས་མེད་ཀྱི་བདུད་དང་། དགའ་བྲོད་ཀྱི་བདུད་དང༌། སྙེམས་བྱེད་ཀྱི་བདུད་དོ། །
བདུད་བཞི་ལམ་དུ་འཁྱེར་ཐབས་ནི། མ་རིག་པའི་དགྲ་བདུད་ཅེས་བྱ་སྟེ། མ་རྟོགས་བར་དུ་སྐྱོན་
བདུད་ཡིན་ལ། རྟོགས་ན་ཡོན་ཏན་སྡུད་པར་བྱེད་པའོ། །གཅོད་པའི་དུས་ནི་ས་མ་ཐོབ་པའི་གང་
ཟག་ཚོགས་ལམ་སྦྱོར་ལམ་ལ་གནས་པ་རྣམས་ཀྱི་འཇིག་རྟེན་པའི་ལམ་ཡིན་པས་དེའི་དུས་སུ་རྟེན་
དབང་ཆེ། བརྟེན་པ་སེམས་ཀྱི་དབང་མ་ཐོབ་པས་ནང་སྡུག་བསྔལ་ལ་སོགས་པ་མི་འདོད་བཞིན་དུ་
95

མདོ་སྔགས་རིག་མཛོད་ལས།
སྔགས་ཀྱི་སྤྱི་དོན་ཚངས་དབྱངས་འབྲུག་སྒྲ་དང་གཅོད་སྐོར།
འོང༌། རྫུ་འཕྲུལ་དང་མངོན་ཤེས་མ་ཐོབ་པས་འབྱུང་བ་བཞི་ལ་ཐོགས། དེའི་དུས་ཐོགས་བཅས་ཀྱི་
བདུད་ལ་གཅད་པར་དཀའ་བས། ཐོགས་མེད་ཀྱི་བདུད་ལ་གཅད་པར་བྱ་སྟེ། ལྷ་འདྲེ་དང་ན་ཚ།
སྡུག་བསྔལ་དང་ཆགས་སྡང་ཆོས་བརྒྱད་ལ་སོགས་པ་ཡིད་ཡུལ་གྱི་མྱོང་ཚོར་ཕྲ་རགས་རྣམས་ཡིན་ཏེ།
དེ་ནི་ས་མ་ཐོབ་ཀྱང་གཉེན་པོ་དང་ལྡན་པས་ཚོགས་སྦྱོར་དུ་གཅད།
མཐོང་ལམ་ཐོབ་པས་འཇིག་རྟེན་ལས་འདས་པའི་ལམ་ཡིན་པས། ཐོགས་བཅས་ཀྱི་བདུད་
འབྱུང་བ་བཞི་དང༌། དུག་དང་མཚོན་ལ་སོགས་པ་ལ་གཅོད་པར་ནུས། འོན་ཀྱང་ད་དུང་སངས་
རྒྱས་ཀྱི་ས་ལ་མ་སླེབས་པས་ལམ་སྦྱངས་དགོས་ཏེ། ལམ་དུ་དཀའ་བ་སྤྱད་ཀྱང་ན་ཚ་དང་སྡུག་བསྔལ་
མི་མྱོང་བས། དཀའ་སྤྱད་ལྟར་སྣང་ཙམ་ཡིན་ཏེ། ངལ་བ་དང་དུབ་པ་མེད་དོ། །དཔེར་ན་རྟག་ཏུ་
ངུས་ལུས་སྦྱིན་པར་བཏང་བའམ། ནཱ་རོ་པ་མེ་དང་གཡང་ལ་མཆོངས་པ་ལྟ་བུ་ཡིན་པས་བར་ཆད་དུ་
མི་འགྱུར་ཏེ། ས་ཐོབ་འཇིགས་པ་ལྔ་དང་བྲལ། །ཞེས་སོ། །དེའི་དུས་སུ་ཐོགས་བཅས་ཀྱི་བདུད་
བཅད་དོ། །རྟོགས་པ་མ་ཤར་ཀྱི་བར་དུ་སྙེམས་འོང་བས་སྙེམསབྱེད་ཀྱི་བདུད་གཅད་དགོས་སོ། །
རྟོགས་པ་ཤར་ནས་ཡོན་ཏན་ལ་དགའ་བ་དང་བྲོད་པ་སྐྱེས་ན་དགའ་བྲོད་ཀྱི་བདུད་གཅད་དགོས།
ལམ་དུ་འཁྱེར་ཤེས་ན་བདུད་མ་ཡིན་པར་བསྟན་པ་ནི། ཐོགས་མེད་ཀྱི་བདུད་གང་གཅད་
དཀའ་བ་དེ་ལ་གཅོད་བྱས་ནས་ཆོད་པ་དང་ཡོན་ཏན་གྱི་སྒོ་འབྱེད་པ་སྟེ་ནང་དུ་བདེ་སྡུག་སྙོམས།
ཕྱི་རུ་འཁོར་འདས་རོ་སྙོམས་པར་འགྱུར་ཏེ་ཡོན་ཏན་གྱི་སྣ་འདྲེན་ཡིན་པའི་ཕྱིར་བདུད་མ་ཡིན་ནོ། །
ཐོགས་བཅས་ཀྱི་བདུད་དངོས་པོར་སྣང་བ་རྣམས་ལ་ཉམས་ལེན་གྱི་དྲོད་ཐོབ། ངར་དང་བཅས།
རྟོགས་པའི་གདེངས་དང་བཅས། མེ་དང་ཆུ་ལ་སོགས་པ་འབྱུང་བ་བཞི་ལ་གཅོད་ནུས་པ་དེ་ཙ་ན་
རྫུ་འཕྲུལ་འཆར་བའི་སྣ་འདྲེན། གཞན་དོན་འབྱུང་བའི་གྲོགས་བྱེད་པའི་ཕྱིར་བདུད་མ་ཡིན་ནོ། །
སྙེམས་བྱེད་ཀྱི་བདུད་ནི་ནང་དུ་ཉམས་ལེན་གྱི་གདེངས་ཐོབ། དགེ་སྦྱོར་གྱི་དྲོད་སྐྱེས། ཉམས་ཀྱི་
ནུས་པ་རྙེད་པ་དེ་ཡིན་ཏེ། སྙེམས་བྱེད་མེད་ན་གཅོད་ཀྱི་ཉམས་ལེན་དང་གདམས་ངག་མེད་པའི་
ཕྱིར། གཅོད་ལ་འགྲོ་མི་ནུས་པས། ལས་དང་པོ་པ་རྣམས་ཀྱིས་གཅོད་བྱེད་པའི་དུས་སུ་སྙེམས་
དགོས་ཏེ། ཆོ་འཕྲུལ་བྱུང་བའི་དུས་སུ་སྟོང་ཉིད་ཀྱི་རྒྱབ་ཚན་དགོས། གཏོང་ཕོད་ཀྱི་བློ་སྟོབས་
96

གྲུབ་མཐའ་ཁྱད་འཕགས་སྒོ་འབྱེད།
དགོས། ཉམས་ལེན་གྱི་གདེངས་དགོས་པས་དེ་ཁོ་ན་སྙེམས་ཡིན་ཏེ་བདུད་མ་ཡིན། དགའ་བྲོད་ཀྱི་
བདུད་ནི། གཅོད་བྱེད་པའི་དུས་ན་ཚ་དང་བདེ་སྡུག་མཐོ་དམན་འགལ་རྐྱེན་བར་ཆད་ཅི་བྱུང་ཡང་
དགའ་བར་བལྟ་སྟེ། དེ་ཅིའི་ཕྱིར་ན་རྐྱེན་དེ་ལ་བརྟེན་ནས་འགལ་རྐྱེན་དེས་སྒྲིབ་པ་འདག །ལས་
ངན་འཛད། དགེ་སྦྱོར་གྱི་བོགས་ཐོན་ལམ་གྱི་གེགས་སེལ། ཆོས་པའི་ཕོ་ཤན་ཕྱེད་པ་ཡིན་ནོ། །
སྔོན་གྱི་གྲུབ་ཐོབ་རྣམས་ཀྱིས་ཀྱང་འགལ་རྐྱེན་ལམ་དུ་འཁྱེར་བ་ལ་བརྟེན་ནས་རྫོགས་པའི་
བྱང་ཆུབ་ཐོབ་པ་ཡིན་པས་བདག་གིས་ཀྱང་བདེ་སྡུག་རོ་སྙོམས་ལམ་དུ་ཁྱེར་བས། རྫོགས་པའི་
བྱང་ཆུབ་བརྙེས་པར་བྱེད་པ་འདི་ནི་དགའ་བྲོད་ཀྱི་བདུད་དོ། །དེས་ན་ཇི་སྲིད་རྟོགས་པ་མ་ཤར་ཞིང་
སྣང་བ་བདེན་འཛིན་མ་ལོག་གི་བར་དུ་དགའ་བྲོད་སྙེམས་བྱེད་གཉིས་སྤང་ཡང་མི་ནུས་ལ་སྤང་
ཡང་མི་དགོས། རྟོགས་པ་ཤར་བདེན་འཛིན་ལོག་ན་མ་སྤངས་ཀྱང་རང་སྤངས་ལ་འགྲོ་སྟེ། དཔེར་
ན་རྒུན་འཁྱག་པ་བཞུས་ཀྱང་འཁྱགས་སུ་འགྲོ་ལ། སོས་ཀ་མ་བཞུས་ཀྱང་ཞུ་ནས་འགྲོ་བ་བཞིན་ནོ། །
གཅོད་ལ་རྩོད་པ་སྤོང་བ་ལ་གསུམ་སྟེ། གཅོད་ཀྱི་རྣམ་གཞག་དང༌། གནས་ཚུལ་དང་། གཅོད་
ལ་རྩོད་པ་འགོད་པའོ། །དང་པོ་ནི་ཕྱི་ནང་གི་སྐྱོན་ཐམས་ཅད་འཇོམས་པའི་གཉེན་པོ་དང་ལྡན་པའོ། །
དབྱེ་བ་ནི། གཅོད་ཡུལ་ལ་དབྱེ་ན། ཕྱི་བདུད་འདྲེ་ལ་གཅད་པ། ནང་བདུད་སེམས་ལ་གཅད་པ།
གསང་བའི་བདུད་འགལ་རྐྱེན་ཐམས་ཅད་ལ་གཅད་པའོ། །གཅོད་བྱེད་པའི་གཉེན་པོ་ལ་དབྱེ་ན།
ཀུན་རྫོབ་ཐབས་ཀྱི་དབྱེ་བས་གཅད་པ། དོན་དམ་ཤེས་རབ་ཀྱིས་གཅད་པའོ། །གཉིས་པ་གཅོད་
ཀྱི་གནས་ཚུལ་ནི། སྤང་བྱ་གཉེན་པོ་རང་བཞིན་མེད་པའི་མཚན་གཞི་གཅོད་ཀྱི་ཐད་དུ་མཚོན་ཏེ།
མཚན་ཉིད་གཅད་ཡུལ་གཅོད་བྱེད་རང་བཞིན་མེད་པར་རྟོགས་པའི་བློ་གྲོས་དང་ལྡན་པའོ། །བདུད་
ཀྱི་གཅོད་ཡུལ་འདིའི་མཚན་གཞི། འགལ་རྐྱེན་བར་ཆད་འཇོམས་པའི་གཉེན་པོ་ཡིན། གཅོད་བྱེད་
རང་བཞིན་མེད་པར་རྟོགས་པའི་གཉེན་པོ་བློ་གྲོས། གཅོད་ཡུལ་སྟོང་པར་ཤེས་པའི་ཕྱིར་རོ། །དཔེར་ན་
རྡོ་རྗེ་ཕ་ལམ་གྱིས་དངོས་པོ་གཞན་འཇོམས་པ་བཞིན་ནོ། །ཀུན་རྫོབ་ཐབས་ཀྱིས་གཅད་པ་དང་། དོན་
དམ་ཤེས་རབ་ཀྱིས་གཅད་པ་ཐལ་ལོ། །གཅོད་ཀྱི་ཚུལ་ནི་སྤང་བྱ་དང་གཉེན་པོ་རང་བཞིན་མེད་
པའོ། །དཔེ་གོང་སོང་གིས་གཅོད་ཀྱི་གནས་ཚུལ་བསྟན་པའོ། །
97

མདོ་སྔགས་རིག་མཛོད་ལས།
སྔགས་ཀྱི་སྤྱི་དོན་ཚངས་དབྱངས་འབྲུག་སྒྲ་དང་གཅོད་སྐོར།
གཅོད་ལ་རྩོད་པ་སྤོང་བ་ནི།
པོ་གཅིག་ཡོད་དམ་མེད། ཡོད་ན་བདུད་བཞི་བཅད་ཀྱང་མི་ཆོད་པར་ཐལ། གཅོད་པའི་གཉེན་པོ་
ཡོད་པའི་ཕྱིར། འདོད་ན་གཅོད་ཀྱི་དམ་བཅའ་བུད་དེ། མ་ཆོད་པའི་ཕྱིར་རོ། །གཉེན་པོ་ཡོད་པས་
མ་ཆོད་པའི་གཏན་ཚིག་མ་གྲུབ་སྟེ་ཞེ་ན། གཏན་ཚིག་གྲུབ་སྟེ་གཉེན་པོ་ཁོ་ན་སྙེམས་བྱེད་ཀྱི་བདུད་
ཡིན་པའི་ཕྱིར། དེ་མིན་ན་སྙེམས་བྱེད་ཀྱི་བདུད་དེ་གང་ལ་འཇོག །གཉེན་པོ་མེད་ཀྱང་བདུད་བཞི་
ཆོད་ན། བཅད་ཀྱང་མི་ཆོད་པར་ཐལ། གཅོད་བྱེད་ཀྱི་གཉེན་པོ་མེད་པའི་ཕྱིར། དཔེར་ན་མེ་དང་
བྲལ་བའི་བུད་ཤིང་བཞིན། འདིར་གཉེན་པོ་ཡོད་པས་མི་ཆོད་པའི་སྐྱོན་མེད་དོ། །གཉེན་པོ་དེ་ལམ་
གྱི་དུས་སུ་གཅད་བྱ་མ་ཡིན་ཏེ་ཉམས་ལེན་གྱི་གདེངས་མེད་པའི་ཕྱིར་རོ། །འོ་ན་སྙེམས་བྱེད་བདུད་
མ་ཡིན་པར་ཐལ་ཞེ་ན། ལམ་གྱི་དུས་སུ་བདུད་མ་ཡིན་པར་འདོད། འབྲས་བུའི་དུས་སུ་བདུད་མ་
ཡིན་པའི་ཁས་ལེན་མ་གྲུབ་བོ། །གཅོད་ལ་འགྲོ་བའི་སྔོན་དུ། སྐྱབས་འགྲོ་བྱས་ནས་བདག་ལ་བསྲུང་
དུ་གསོལ། བསྐྱབ་ཏུ་གསོལ་ཟེར་རམ་མི་ཟེར། ཟེར་ན་བདུད་བཞི་ཆོས་ཅན། བཅད་ཀྱང་མི་ཆོད་
པར་ཐལ། གཅོད་མཁན་གྱི་ཕུང་པོ་གཟན་དུ་སྐྱུར་མ་ནུས་པའི་ཕྱིར་རོ། །རྟགས་དཀོན་མཆོག་གསུམ་
ལ་སྐྱབས་འགྲོ་བྱས་ནས་བསྲུང་དུ་གསོལ་ཟེར་བའི་ཕྱིར་རོ། །དཔེར་ན་ཁས་ཉེན་པ་སྐྱེལ་མ་ལ་བཅོལ་
བ་བཞིན་ནོ། །མི་ཟེར་ན་ལུང་ལ་སྣང་བས་བསལ་ཏེ་བཀའ་ཚོམས་ལས། བདག་རེ་ཧྲུལ་དང་། ཁང་
སྟོང་དང་། དུར་ཁྲོད་དང་བླ་གབ་མེད་པ་ན་འདུག་ཀྱང་བསྲུང་དུ་གསོལ་བསྐྱབ་ཏུ་གསོལ་ཞེས་གསུངས་
པའི་ཕྱིར་རོ། །འདིར་སྐྱབས་འགྲོ་བྱས་པ་ལ་སྐྱོན་མེད་དེ། བསྲུང་དུ་གསོལ་བསྐྱབ་ཏུ་གསོལ་མི་
ཟེར། ལུས་ཀྱིས་བདག་འཛིན་བློས་ཐོངས་པར། བདེ་སྡུག་རོ་སྙོམ་པར། འགལ་རྐྱེན་ལམ་དུ་སློང་
བར། གཅོད་མཐར་ཕྱིན་པར་བྱིན་གྱིས་བརླབ་ཏུ་གསོལ་ཟེར་རོ། །འོ་ན་བཀའ་ཚོམས་ལས་བསྲུང་
དུ་གསོལ་ཞེས་སོགས་བཤད་པ་དང་འགལ་ལོ་ཞེ་ན། མི་འགལ་ཏེ་བློ་ཐ་མ་གཅོད་བྱེད་ཐོག་ནས་
གཅོད་བྱེད་པ་ལ་དགོངས་པའོ་ཞེས་བྱའོ། །གཅོད་ཀྱི་གདམས་པ་ཉམས་སུ་ལེན་པའི་སྔོན་དུ་སེམས་
ཅན་ཐམས་ཅད་རྫོགས་པའི་སངས་རྒྱས་ཐོབ་པར་བྱ། དེའི་ཕྱིར་དུ་བདག་གིས་གཅོད་ཀྱི་གདམས་
པ་ཉམས་སུ་བླང་སྙམ་པའི་སེམས་བསྐྱེད་བྱེད་དམ་མི་བྱེད། བྱེད་ན་གཅོད་བྱེད་མཁན་ཆོས་ཅན།
གཅོད་ཉམས་སུ་ལེན་པའི་ཚེ་ན་གཅད་ཡུལ་དེ་གཅོད་པའི་གཉེན་
98

གྲུབ་མཐའ་ཁྱད་འཕགས་སྒོ་འབྱེད།
གཅོད་ཉམས་སུ་བླངས་ཀྱང་དགའ་བྲོད་ཀྱི་བདུད་མི་ཆོད་པར་ཐལ། འབྲས་བུ་རྫོགས་པའི་སངས་
རྒྱས་ལ་དམིགས་པ་དེ་དགའ་བྲོད་ཀྱི་བདུད་ཡིན་པའི་ཕྱིར། འདོད་ན་གཅོད་ཀྱི་དམ་བཅའ་བུད། དགའ་
བྲོད་ཀྱི་བདུད་མི་ཆོད་པའི་ཕྱིར། སེམས་བསྐྱེད་མི་བྱེད་ན་གཅོད་ཀྱི་གདམས་པ་འདི་ཆོས་ཅན། ཐེག་
ཆེན་གྱི་ལམ་མ་ཡིན་པར་ཐལ། གཞན་དོན་དུ་བྱང་ཆུབ་འདོད་པའི་སེམས་བསྐྱེད་མེད་པའི་ཕྱིར། འདིར་
སེམས་བསྐྱེད་ཀྱང་འགལ་བ་མེད་དེ་རྫོགས་པའི་སངས་རྒྱས་ལ་དགའ་བྲོད་འཆའ་བ་དེ།
ལམ་གྱི་
དུས་ན་གཅད་བྱ་མ་ཡིན་ཏེ། ཉམས་སུ་བླངས་པའི་དགོས་པ་ཡིན་པའི་ཕྱིར། དེ་ལྟར་ན་དགའ་བྲོད་
དེ་བདུད་མ་ཡིན་པར་ཐལ། འདོད་ན་ཨ་མ་ཇོ་མོས་བདུད་དུ་བཤད་པས་བསལ་ཞེ་ན། ལམ་ཉམས་
སུ་ལེན་པའི་དུས་སུ་བདུད་མ་ཡིན་པར་འདོད་དེ། འབྲས་བུ་ཡོན་ཏན་ལ་བསམས་ནས་ལམ་ལ་འཇུག་
པར་སྤྲོ་བའི་ཕྱིར། འབྲས་བུའི་དུས་སུ་བདུད་མ་ཡིན་པའི་ཁས་ལེན་མ་གྲུབ། སངས་རྒྱས་ཐོབ་པར
བྱེད་པ་ལ་རེ་བ་མེད་པ་ཞིག་དགོས་པའི་ཕྱིར། གཅོད་ཀྱི་གདམས་པ་ཉམས་སུ་ལེན་པའི་སྔོན་དུ་སྣོད་
རུང་གི་དབང་བསྐུར་རམ་མི་བསྐུར། བསྐུར་ན་ཕ་རོལ་ཏུ་ཕྱིན་པའི་ཆོས་མ་ཡིན་པར་ཐལ། རྒྱས་
འབྲིང་བསྡུས་གསུམ་ནས་དབང་བསྐུར་མ་བཤད་པའི་ཕྱིར། འདོད་ན་ཕ་རོལ་ཏུ་ཕྱིན་པའི་ཆོས་སུ་
བསལ། ལུང་ཐམས་ཅད་ཕ་རོལ་ཏུ་ཕྱིན་པ་ནས་དྲངས་པའི་ཕྱིར་རོ། །མི་བསྐུར་ན་ནམ་མཁའ་སྒོ་
འབྱེད་ཀྱིས་སྒོམ་ངོ་སྤྲོད་དུ་མི་བཏུབ་པར་ཐལ། ཚིག་དབང་མ་ཐོབ་པའི་ཕྱིར། རྟགས་ཀྱི་ཚིག་དབང་
མ་ཐོབ་པར་ཆོས་ཉིད་ངོ་སྤྲོད་དུ་མི་བཏུབ་པར་ལུང་གིས་གྲུབ་བོ། །འདིར་ཕ་རོལ་ཏུ་ཕྱིན་པ་ནས་མ་
བཤད་ཀྱང་དབང་བསྐུར་དགོས་ཏེ། ཐབས་གསང་སྔགས་དང་འབྲེལ་བའི་ཕྱིར། ནམ་མཁའ་སྒོ་
འབྱེད་ཀྱི་ངོ་སྤྲོད་སྐབས་སུ་ཆོས་ཉིད་རྩོལ་མེད་མ་བཅོས་པ་ཞིག་ངོ་སྤྲོད་དམ། རྩོལ་བཅས་བཅོས་
མ་ཞིག་ངོ་སྤྲོད། དང་པོ་ལྟར་ན་ངོ་སྤྲོད་ཆོས་ཅན། རྩོལ་མེད་དུ་འདོད་ཀྱང་རྩོལ་བཅས་སུ་ཐལ།
ངོ་སྤྲོད་ཀྱི་དུས་སུ་ཀག་སེ་ལངས་ཐལ་མོ་སྤྱི་བོར་སྦྱར་བ་དང་ངག་ཏུ་ཕཊ་འདེབས་པའི་ཕྱིར། འདོད་
ན་མ་རྩོལ་མ་བཅོས་པར་ངོ་སྤྲོད་པའི་དམ་བཅའ་བུད། རྩོལ་བཅས་ལ་ངོ་སྤྲད་པའི་ཕྱིར། གལ་ཏེ་
རྩོལ་མེད་ལ་ངོ་སྤྲོད་པར། ལུས་གནད་ཀག་སེ་ལངས་པ་དང་ཐལ་མོ་སྤྱི་བོར་སྦྱར་མི་དགོས་པའི་
ཕྱིར། དམིགས་པའི་གནད་སེམས་ཉིད་ལུས་ལ་བཀབ་ནས་གནས་སོ་ཞེ་ན། སེམས་སྙིང་ཁར་སྡུད་
99

མདོ་སྔགས་རིག་མཛོད་ལས།
སྔགས་ཀྱི་སྤྱི་དོན་ཚངས་དབྱངས་འབྲུག་སྒྲ་དང་གཅོད་སྐོར།
དམ་མི་སྡུད། སྡུད་ན་སེམས་ཉིད་ཆོས་ཅན། དངོས་པོ་ཅན་དུ་ཐལ། སྡུད་རྒྱུ་ཞིག་ཡོད་པའི་ཕྱིར།
དཔེར་ན་ཐང་སྨན་བཏང་བས་རྩ་སྒོར་ནད་སྡུད་པ་བཞིན། འདོད་ན། དངོས་པོ་ཡོད་པར་ཐལ་ལོ། །
དངོས་པོ་མེད་པར་སྡུད་དགོས་ཞེ་ན། ཁྱབ་པ་མ་གྲུབ་སྟེ། དངོས་པོ་མེད་པ་ལ་བསྡུ་མི་དགོས་པས་